ຂຸນເສິກຄອງໂກ ຖືກຕັດສິນ ວ່າມີຄວາມຜິດ ໂດຍສານອາຍານາໆຊາດ (ເບິ່ງວີດີໂອ)
ຂຸນ​ເສິກ Lubanga ຈະ​ຖືກ​ຄວບ​ຄຸມ​ຕົວ​ໄວ້ ​ຈົນ​ກວ່າ​ການ​ຕັດສິນ​ໂທດ​ ຈະມີຂຶ້ນ ໃນ​ການຮັບຟັງຄໍາໃຫ້ການ ຢູ່ສານ ໃນ​ຂັ້ນຕໍ່​ໄປ.
ສານອາຍານາໆຊາດ ໄດ້ພົບເຫັນວ່າ ຂຸນເສິກ Thomas Lubanga ຂອງຄອງໂກ ມີ ຄວາມຜິດຖານສົ່ງພວກເດັກນ້ອຍໄປສູ້ລົບໃນການອອກ ຄໍາຕັດສິນເທື່ອທໍາອິດຂອງສານ ນັບຕັ້ງແຕ່ໄດ້ມີການສ້າງຕັ້ງຂຶ້ນເມື່ອສິບປີຜ່ານມາ ທ່ານ Adrian Fulford ປະທານຜູ້ພິພາກສາໃນການດຳເນີນຄະດີກ່າວວ່າ ສານພົບເຫັນ ຫລັກຖານຢ່າງເປັນເອກະສັນ ໂຮມທັງຮູບວີດິໂອ ແລະພະຍານໃຫ້ການຕໍ່ສານທີ່ພິສູດວ່າ ນາຍ Lubanga ແລະຜູ້ຮ່ວມ ກະທຳຄວາມຜິດ ຮູ້ດີວ່າໄດ້ເກນເດັກນ້ອຍອາຍຸ 15 ປີຫລື ຕໍ່າກວ່ານັ້ນໄປເປັນທະຫານ ຜູ້ພິພາກສາກ່າວວ່າ ນາຍ Lubanga ໄດ້ເກນເອົາພວກເດັກນ້ອຍເພື່ອໄປສູ້ລົບສໍາລັບ ໃຫ້ແກ່ກຸ່ມກຳລັງປະກອບອາວຸດຂອງລາວ ຄືສະຫະພາບຜູ້ຮັກຊາດຄອງໂກ ຫລື Union of Congolese Patriots ໃນລະຫວ່າງສົງຄາມກາງເມືອງຢູ່ສາທາລະນະລັດປະຊາທິປະ ໄຕຄອງໂກ ໃນປີ 2002 ແລະ 2003 ນັ້ນ ຂຸນເສິກ Lubanga ຈະຖືກຄວບຄຸມຕົວໄວ້ຈົນກວ່າການຕັດສິນໂທດມືຂຶ້ນໃນການໃຫ້ການ ໃນຂັ້ນຕໍ່ໄປ ຜູ້ກ່ຽວປະເຊີນກັບໂທດຈໍາຄຸກຕະຫລອດຊີວິດແລະກໍຍັງສາມາດຍື່ນຂໍອຸທອນ ຄໍາຕັດສິນໄດ້ ນາຍ Lubanga ເປັນຜູ້ຕ້ອງຫາຄົນທໍາອິດທີ່ໄດ້ຖືກດໍາເນີນຄະດີໂດຍສານ ອາຊະຍາກຳ ສົງຄາມຖາວອນຂອງໂລກຊຶ່ງໄດ້ຕັ້ງຂຶ້ນມາໃນປີ 2002 ແລະຄະດີຂອງນາຍລູບັງກາໄດ້ເລີ່ມ ດໍາເນີນມາໃນປີ 2009 ຄືສາມປີຫລັງຈາກນາຍລູບັງກາຖືກຈັບກຸມ